ราชกิจจาฯประกาศ “5 ธ.ค.” เป็นวัน “ชาติ” และวัน “พ่อแห่งชาติ”
ราชกิจจาฯประกาศ "5 ธ.ค." เป็นวัน "ชาติ" และวัน "พ่อแห่งชาติ"
ราชกิจจาฯประกาศ "5 ธ.ค." เป็นวัน "ชาติ" และวัน "พ่อแห่งชาติ"
23 พ.ค. 2562

ผู้สื่อข่าวรายงานว่า วานนี้ (22 พ.ค.62) ราชกิจจานุเบกษา เผยแพร่พระบรมราชโองการโปรดเกล้าให้ วันคล้ายวันพระราชสมภพในหลวงรัชกาลที่ 9 วันที่ 5 ธ.ค.ของทุกปี เป็นวันชาติ และเป็นวันพ่อแห่งชาติ
โดยเมื่อวันที่ 22 พ.ค.62 ราชกิจจานุเบกษาเผยแพร่พระบรมราชโองการประกาศเรื่อง การกำหนดวันสำคัญของชาติไทย ความว่า มีพระบรมราชโองการโปรดเกล้าโปรดกระหม่อมให้กำหนดว่า วันที่ ๕ ธันวาคมของทุกปี เป็นวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร เป็นวันชาติ และเป็นวันพ่อแห่งชาติ ประกาศ ณ วันที่ ๒๑ พฤษภาคม พุทธศักราช ๒๕๖๒ เป็นปีที่ ๔ ในรัชกาลปัจจุบัน
